Source: https://ficek.sk/vyhraza-sa-mi-ze-mi-vezme-maleho-14158
Timestamp: 2020-03-30 14:07:09+00:00
Document Index: 9045633

Matched Legal Cases: ['súd ', '§ 36', 'súd ', '§ 24', '§ 25', 'Súd ']

[2020] Vyhráža sa mi, že mi vezme malého | Právna Poradňa
Otázka: Vyhráža sa mi, že mi vezme malého
Dobrý deň, som slobodná mamička s dvojmesačným synčekom. S priateľom spolu žijeme, ale chceme sa rozísť. Stále sa mi vyhráža, že mi zoberie malého. Núti ma s malým chodiť každý druhý víkend ku jeho rodičom čo je 45km a teraz už aj s tým, že tam zostane bývať aj s malým, že ma dá na súd a vezme mi ho. Je zapísaný v rodnom liste. Ja dostávam materskú, zatiaľ bývam v podnájme, ale mám možnosť ísť bývať k rodičom, ktorý bývajú sami. Sú na dôchodku. Takže ho mám aj kde nechávať, ak by to bolo súrne, ale priateľova rodina ma známosti a peniaze. Môže mi ho vziať? Ešte aj kojím. Ďakujem za odpoveď.
Odpoveď: Vyhráža sa mi, že mi vezme malého
ide o veľmi hypotetickú otázku, pretože pokiaľ sa neviete s priateľom dohodnúť na rodičovských právach a povinnostiach s pravdepodobnosťou bude o nich rozhodovať súd. Podľa § 36 ods. 1 zák. č. 36/2005 Z. z. o rodine: “1) Rodičia maloletého dieťaťa, ktorí spolu nežijú, môžu sa kedykoľvek dohodnúť o úprave výkonu ich rodičovských práv a povinností. Ak sa nedohodnú, súd môže aj bez návrhu upraviť výkon ich rodičovských práv a povinností, najmä určí, ktorému z rodičov zverí maloleté dieťa do osobnej starostlivosti. Ustanovenia § 24, § 25 a 26 sa použijú primerane.” Súd rozhoduje na základe skutočností konkrétneho prípadu a koná v záujme dieťaťa.
Bývalý mi ničí život
Ako mám postupovať pri vyhrážaní sa?